Muncitorii din Asia de Sud urmează calea celor 4 milioane de români plecați în vest, după ce văd că muncesc și tot săraci rămân
Aproape patru milioane de români au emigrat de la căderea regimului comunist în decembrie 1989. Din 2007, odată cu admiterea României în Uniunea Europeană, noi oportunități apar la orizont. Liberul acces la piața muncii occidentale a însemnat dobândirea de remitențe, pe de o parte iar pe de alta, pierderea aproape ireversibilă a lucrătorilor români integrați într-un sistem socio-economic funcțional. Deși s-a vorbit în spațiul public de migrația specialiștilor români care aduc plus valoare în țările de emigrație, este improbabil ca întoarcerea acestora să contribuie la dezvoltarea economiei țării natale, în contextul în care România nu oferă mijloacele necesare susținerii activității la standardele lumii vestice.